open-index/open-wikipedia-markdown huggingface dataset:
נמל התעופה סוחומי בבושרה

**נמל התעופה סוחומי בָּבּוּשַׁרָה** (בגאורגית: **ბაბუშარის აეროპორტი**, בעבר - **שדה התעופה סוחומי דרנדה**) הוא שדה התעופה הראשי של הרפובליקה הבדלנית של אבחזיה (נפת סוחומי גאורגיה).

דרנדה  ובבושרה  הם כפרים הממוקמים בקרבת נמל התעופה. השדה עצמו ממוקם כ-20 ק"מ מבירת אבחזיה, סוחומי. הוא נבנה באמצע שנות ה-60, כאשר אבחזיה הייתה חלק מגאורגיה הסובייטית. בתקופת ברית המועצות שימש נמל התעופה לנסיעות פנימיות בלבד, מרחבי ברית המועצות, עבור נוסעים שהגיעו אל חופיה שטופי השמש של אבחזיה. לאחר מכן, במהלך מלחמת האזרחים הגאורגית של תחילת שנות ה-90, ניזוק מאוד נמל התעופה. מאוחר יותר ניקה ארגון ה-HALO Trust  את שאריות המוקשים הימיים וחומרי הנפץ האחרים. במהלך האמברגו הכלכלי על אבחזיה, משמש שדה התעופה, לטיסות לכפר ההררי פסחו, ולטיסות של כוח המשקיפים של האו"ם בגאורגיה (UNOMIG).

ממשלת אבחזיה הביעה את רצונה להחזיר לנמל התעופה את תנועה המטוסים שהייתה בו, ולהפוך אותו לנמל תעופה בינלאומי. נמל תעופה אחר, ליד גודאותה, משרת את תנועת החיילים הרוסים מהבסיסים.

בפברואר 2021, נפגש ראש הסוכנות הפדרלית לתחבורה אווירית, אלכסנדר וסילייביץ' נרדקו, עם סגנית ראש ממשלה ושרת הכלכלה של אבחזיה קריסטינה קונסטנטינובה אוזגן במוסקבה והודיע כי רוסיה תעזור לאבחזיה לשקם את נמל התעופה.

## קישורים חיצוניים

## הערות שוליים

קטגוריה:סוחומי
קטגוריה:אבחזיה
בבושרה
נוורווינטר נייטס 2

**נוורווינטר נייטס 2** (באנגלית: **Neverwinter Nights 2**) הוא משחק תפקידים פופולרי המבוסס על חוקי המהדורה ה 3.5 של D&D. המשחק יצא בשנת 2006 תחת שתי מהדורות, אחת רגילה והשנייה במהדורה מוגבלת.
במשחק, השחקן יוצר לעצמו דמות על ידי בחירת מאפייניה: גזע, מקצוע, מין, שיוך ועוד, כמו גם מספר מאפיינים חיצוניים. הדמות הזאת אז יוצאת להרפתקה ברחבי עולם המשחק.
נוורווינטר נייטס 2 הוא משחק ההמשך של נוורווינטר נייטס ומתרחש באותו עולם מערכת של ה"ממלכות הנשכחות" (Forgotten Realms) כמו במשחק הראשון. העלילה מתרחשת מספר שנים אחרי סיום המאורעות שהתרחשו במשחק הראשון וכמו כן העלילות בין שני המשחקים לא קשורות באופן ישיר. המשחק מציג שיפורים ניכרים על המשחק הראשון, ביניהם גרפיקה יותר טובה, מקצועות חדשים לבחירה ועוד.
המשחק נכתב על ידי אובסידיאן אנטרטיינמנט (באנגלית: *Obsidian Entertainment*) בניגוד לביוואר (באנגלית: *Bioware*) שכתבה את הראשון. הגרסה הנוכחית של המשחק עומדת על 1.22.

## הרחבות
### מסכת הבוגד (Mask of the Betrayer)
ב 2007 הוכרזה ויצאה חבילת ההרחבה למשחק בשם מסכת הבוגד (Mask of the Betrayer), החבילה יצאה ב 27 בספטמבר באיחוד האירופאי, ב-9 באוקטובר בארצות הברית ובאחד בנובמבר באוסטרליה. ההרחבה כוללת עלילת המשך לזאת של המשחק המקורי. בנוסף לעלילת המשחק החדשה, ההרחבה כוללת מס' שיפורים כלליים לתוכן, כגון גזעים נוספים לבחירה, יכולות חדשות ושינויים ליכולות קיימות, שיפורים למנוע הגרפי ומקצועות חדשים. החבילה מאפשרת גם לעבור את רמה 20 ובכך לקבל יכולות "אפיות" - יכולות חזקות בצורה ניכרת מהרגילות במשחק.

### מסתורי ווסטגייט (Mysteries of Westgate)
ביוני 2008 הוכרזה ויצאה חבילת ההרחבה למשחק בשם מסתורי ווסטגייט (Mysteries of Westgate), ההרחבה מכילה כבין 8-15 שעות של משחק, מיקומים חדשים ודמויות חדשות, ההרחבה אינה קשורה לעלילת המשחק וההרחבה המקוריים.

## ראו גם
* נוורווינטר נייטס
* מבוכים ודרקונים
* ממלכות נשכחות

## קישורים חיצוניים
* 
* האתר הרשמי של אובסידיאן אנטרטיינמנט
* נוורוינטר נייטס וולט - אתר המכיל תוכן אפשרי למשחק, חדשות, תמונות מסך וסרטונים. 
* הפורומים הרשמיים של קהילת המשחק
* הבלוג הרשמי של מפתחי המשחק - מכיל מידע לגבי טלאים (patchs), תוכן חדש מקהילת המשחק ושאר הודעות מהמפתחים.
* 

קטגוריה:משחקי תפקידים ממוחשבים
קטגוריה:משחקי רשת מרובי-משתתפים
קטגוריה:משחקי וידאו משנת 2006
קטגוריה:משחקי Windows
קטגוריה:משחקי macOS
קטגוריה:משחקי וידאו קואופרטיבים
קטגוריה:משחקי וידאו שפותחו בארצות הברית
ריינדורף אלטאך

**SC ריינדורף אלטאך** (בגרמנית: **SC Rheindorf Altach**) הוא מועדון כדורגל אוסטרי מהעיר אלטאך שבחבל פורארלברג שבמערב אוסטריה.

## היסטוריה
הקבוצה הוקמה ב-26 בדצמבר 1929 כמחלקת הכדורגל ב"**מועדון הספורט וההתעמלות טורנרבונד אלטאך**". בשנת 1930 החלה הקבוצה לשחק ב"ליגת ה-B קלאס של פורארלברג" כ"**FA טורנרבונד אלטאך**", אך הקבוצה הפסיקה להתקיים בשנת 1937. כשהוקם ה"**ספורטוורינגונג אלטאך**" (ארגון הספורט אלטאך) ב-1 במרץ 1946, חזרה הקבוצה להתקיים, וכשארגון הספורט הפסיק להתקיים ב-5 במרץ 1949 המשיכה קבוצת הכדורגל להתקיים עצמאית תחת השם: "מועדון הספורט ריינדורף אלטאך".

בשנותיה הראשונות עלתה הקבוצה פעמיים מה"רג'יונליגה המערבית" (הליגה השלישית בחשיבותה באוסטריה) לליגה האוסטרית הראשונה (הליגה השנייה בחשיבותה באוסטריה), אך נשרה לאחר זמן קצר חזרה לליגה השלישית. רק בפעם השלישית שעלתה הקבוצה לליגה האוסטרית הראשונה, בעונת 2003/2004, הצליחה הקבוצה להישאר בליגה, ולאחר שנתיים, בעונת 2005/2006 הצליחה הקבוצה לעלות לבונדסליגה האוסטרית לאחר שניצחה במחזור האחרון של העונה את אוסטריה לוסטנאו בתוצאה 0–1. לאחר עונה אחת נשרה חזרה לליגה השנייה. בעונת  חזרה הקבוצה לבונדסליגה האוסטרית.

בעונת 2016/2017 סיימה הקבוצה במקום השלישי בבונדסליגה. במוקדמות הליגה האירופית לעונת 2017/2018 התמודדה ריינדורף אלטאך מול מכבי תל אביב בשלב הפלייאוף והודחה לאחר שהפסידה במשחק הבית למכבי תל אביב 0–1 וסיימה בתיקו 2-2 את משחקה באצטדיון נתניה.

## שחקנים מפורסמים
*  אולריך וינקלר
*  יוריצה פוליז
*  וינצ'נזו זינה
*  פבלו צ'ינצ'ילה
*  פרוילאן לדזמה
*  אריק רגטופ
*  ארמנד בנקר

## קישורים חיצוניים

* 

קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-1929
פרומנטי

**פרומנטי** (בלטינית: **Frumenty**) או **פורמיטי** (בלטינית: **furmity**) היה מאכל נפוץ במטבח ימי הביניים. דייסה זו העשויה דגנים מורתחים (גריסים, שיבולת-שועל או שעורים), שימשה מאכל יסודי לפשוטי העם, ואף נאכלה על ידי בני האצולה, באירופה של ימי הביניים. פשוטי העם אכלו את הדייסה כמות שהיא, וכאשר היה בידם, הוסיפו לדייסה שומן בשר (לרוב בשר חזיר) וירקות. האצילים הוסיפו לדייסה חלב, ביצים או ציר בשר, ואכלו מאכל זה כתוספת למנה בשרית (המנה העיקרית) או כמנה מתוקה. גרסאות נוספות של מאכל שנאכלו בקרב בני האצולה והמעמדות הגבוהים כמנה מתוקה (שנאכלה במהלך הארוחה ולא בסופה), כללו שקדים, צימוקים, יין, סוכר, זעפרן ומי הדרים.

בתרבות הקלטית הוגשה מנה זו באופן מסורתי כחלק מארוחת חג המולד.

המאכל מוזכר בספרו של תומאס הארדי, "ראש העיר קסטרברידג'", וכן בספר מבעד למראה ומה אליס מצאה שם, של לואיס קרול.

## קישורים חיצוניים
* מתכון להכנת פרומנטי באתר מתכונים של ימי הביניים

קטגוריה:מטבח ימי הביניים
קטגוריה:מאכלי חג המולד
דיאמגנטיות-על

שמאל|ממוזער|250px|דיאגרמה של אפקט מייסנר. קווי שדה מגנטי, מיוצגים כחצים, נדחים ממוליך העל כאשר הוא מתחת לטמפרטורה הקריטית

**דיאמגנטיות-על** (או **דיאמגנטיות מושלמת**) היא תופעה המתרחשת בחומרים מסוימים בטמפרטורות נמוכות, ומוגדרת על ידי היעדרות מוחלטת של פרמיאביליות מגנטית (כלומר, הסוספטיביליות המגנטית היא 1-) ומניעת השדה המגנטי הפנימי. דיאמגנטיות על היא מאפיין של מוליכות על. היא זוהתה בשנת 1933, על ידי וולטר מייסנר ורוברט אוכסנפלד (אפקט מייסנר).

דיאמגנטיות על ביססה את הטענה שמוליכות על של חומר היא שלב של מעבר פאזה. הרחפה מגנטית של על מוליכות היא בגלל דיאמגנטיות על, שדוחה את המגנט הקבוע, וקיבוע השטף המגנטי, שמונע מהמגנט לצוף הלאה.

## תאוריה
פריץ והיינץ לונדון פיתחו את התאוריה שמניעת השטף המגנטי נגרמת על ידי "מטענים ממסכים" חשמליים שזורמים על פני השטח של המתכת העל מוליכה ויוצרים שדה מגנטי שמבטל במדויק את השדה החיצוני שמופעל בתוך המוליך על.

זרמים ממסכים אלו נוצרים כאשר מתכת על מוליכה מובאת לתוך שדה מגנטי. ניתן להבין דבר זה באמצעות העובדה שהתנגדותו של מוליך על היא אפס, כך ש"זרמי מערבולת", המושרים על ידי תנועת המתכת בתוך השדה המגנטי, לא ידעכו. פריץ, בחברה המלכותית בשנת 1935, הצהיר שהמצב התרמודינמי ניתן לתיאור על ידי פונקציית גל אחת בלבד.

"זרמים ממסכים" מופיעים גם במקום שבו מתכת מוליכה, נורמלית בהתחלה, מונחת בתוך שדה מגנטי. ברגע שטמפרטורת המתכת יורדת מתחת לטמפרטורת המעבר המתאימה, היא נהפכת למוליכת על. זריקה זו של השדה המגנטי בעקבות קירור המתכת לא מוסברת רק על ידי ההנחה של התנגדות אפס והיא נקראת אפקט מייסנר. היא מראה שמוליכות העל לא תלויה בהיסטוריה של ההכנה, ורק בערכים הנוכחיים של טמפרטורה, לחץ ושדה מגנטי, ולפיכך היא מצב תרמודינמי אמיתי.

## לקריאה נוספת

* Shachtman, Tom, "*Absolute Zero: And the Conquest of Cold*". Houghton Mifflin Company, December 1999. 


קטגוריה:מגנטיות
קטגוריה:פיזיקה של חומר מעובה
פרימגנטיות

בפיזיקה, **פרימגנטיות** היא תכונה של חומר, שבו המומנטים המגנטיים של האטומים על תת-שכבות מנוגדים זה לזה, כמו באנטי פרומגנטיות; אולם, בחומרים פרימגנטיים, המומנטים המנוגדים אינם שווים ונשארת מגנטיזציה ספונטנית. דבר זה מתרחש כאשר התת-שכבות מורכבות מחומרים שונים או מיונים (כגון Fe_2^+  ו- Fe_3^+).

חומרים פרימגנטיים הם כמו פרומגנטיים בכך שיש להם מגנטיזציה ספונטנית מתחת לטמפרטורת קירי, והם לא מראים סדר מגנטי (הם פאראמגנטיים) מעל לטמפרטורה הזו. אולם, ישנה לפעמים טמפרטורה מתחת לטמפרטורת קירי שבה לשתי התת-שכבות יש מומנטים זהים, כך שנֶטו, המומנט המגנטי הוא אפס; תופעה זו נקראת *נקודת הפיצוי של המגנטיזציה*. נקודת פיצוי זו נצפית בקלות במינרל גארנט ויסודות נדירים – סגסוגות של מתכות מעבר. יתר על כן, פרימגנטים מראים *נקודת פיצוי של [[תנע זוויתי]]* שבה התנע הזוויתי של תת-השכבות עובר פיצוי. נקודת פיצוי זו היא נקודה קריטית להשגת שחזור במהירות מגנטיזציה גבוהה במכשירי זיכרון מגנטיים.

פרימגנטיות מוצגת על ידי פריטים (ferrites) וגארנטים מגנטיים. החומר המגנטי העתיק ביותר שידוע, מגנטיט (ברזל [II,III] חמצני; Fe3O4), הוא פרימגנטי; הוא סווג בהתחלה כפרומגנט לפני התגלית של ניל על פרימגנטיות ואנטי פרומגנטיות.

חומרים פרימגנטיים אחרים הם יסודות כגון אלומיניום, קובלט, ניקל, מנגן ואבץ.

## תכונות
לחומרים פרימגנטיים יש התנגדות חשמלית גבוהה ותכונות אניזוטרופיות (לא זהות בכל הכיוונים). 

למעשה, האניזוטרופיות מושרית על ידי שדה מגנטי חיצוני שמופעל על החומר. כאשר שדה זה מתיישר עם הדיפולים המגנטיים, הוא גורם לדיפול מגנטי נטו וגורם לדיפולים המגנטיים לשנות כיוון בתדירות הנשלטת על ידי השדה המופעל שנקרית *תדירות השינוי* או תדירות לארמור. 

אות בצורת מיקרוגל מקוטב מעגלית באותו כיוון כיון ששינוי הכיוון הזה נקשר בחוזקה עם המומנטים הדיפוליים: כאשר הוא בכיוון מנוגד הקישור נמוך מאוד. כאשר הקישור חזק אות המיקרוגל יכול לעבור דרך החומר. תכונה כיוונית זו משמשת בבניית מכשירי מיקרוגל כגון מבודדים וגירוסקופים.

## לקריאה נוספת

*C. D. Stanciu, A. V. Kimel, F. Hansteen, A. Tsukamoto, A. Itoh, A. Kirilyuk, and Th. Rasing, *Ultrafast spin dynamics across compensation points in ferrimagnetic GdFeCo: The role of angular momentum compensation*, Phys. Rev. B 73, 220402(R) (2006).


## קישורים חיצוניים

* 

קטגוריה:מגנטיות
קטגוריה:פיזיקה של חומר מעובה
דורה בלטאה

הנהר **דורה בַלטֵאָה** (איטלקית **Dora Baltea**; צרפתית **Doire Baltée**; פיימונטית *Deura*; פרנקו-פרובנסאלית *Djouiye*) הוא יובל שמאלי של נהר הפו באיטליה. אורכו של הנהר 160 ק"מ והוא החמישי בנפח השפיעה שלו בצפון איטליה אחרי הנהרות "טיצ'ינו" (*Ticino*), "אדה" (*Adda*), "אוליו" (*Oglio*) וה"טנרו" (*Tanaro*). אגן ההיקוות של הנהר משתרע על פני 3,920 קמ"ר, ומוצאו מ"אנטרב" (*Entrèves*) ליד העיירה "קורמאיור" (*Courmayeur*) בשיפוליו של הר מון בלאן בגובה של 1,400 מטר.

ספיקת הנהר הממוצעת מגיעה ל-110 מ"ע בשנייה. ב-15 אוקטובר 2000, לאחר ממטרים חזקים, הביא הנהר לשיטפונות קשים שפגעו ברוב הערים ובשטחים נרחבים במחוזות פיימונטה וואלה ד'אאוסטה. הספק הנהר עלה אותה עת לנפח יוצא דופן של 3,100 מ"ע בשנייה.

הנהר פופולרי בין העוסקים בחתירה ברפסודות ובשייט קיאקים, עובדה שהקנתה לו את הכינוי "הקולורדו של אירופה".

## ראו גם
* ואל ד'אוסטה
* מון בלאן
* מצודת ברד

## קישורים חיצוניים

קטגוריה:איטליה: נהרות
קטגוריה:ואל ד'אוסטה
1390

## אירועים
* בזיליקת פטרוניוס הקדוש מתחילה להבנות בבולוניה.
* רוברט השלישי, מלך סקוטלנד, הוכתר כמלך.
* הנרי השלישי, מלך קסטיליה, הוכתר כמלך.
* מאבקים פנימיים במשפחת המלוכה של האימפריה הביזנטית.
* העות'מאנים כובשים את המעוז אחרון של האימפריה הביזנטית באנטוליה.

## נולדו
* ג'ון השביעי, קיסר ביזנטי, (נפטר ב-1447).

## נפטרו

## לוח שנה

## קישורים חיצוניים
שטורם גראץ

שמאל|250px|ממוזער|הקבוצה בשנת 2010
**שטורם גראץ** (בגרמנית: **SK Sturm Graz**) הוא מועדון כדורגל אוסטרי, שבסיסו בגראץ, והוא משחק בבונדסליגה האוסטרית. המועדון הוקם ב-1909, ומאז זכה באליפות הבונדסליגה האוסטרית חמש פעמים (2011, 1998, 1999, 2024, 2025) והתחרה מספר פעמים בליגת האלופות ובגביע אופ"א.

## היסטוריה
שטורם גראץ נוסדה ב-1909, כקבוצת פועלים.

הצלחתו הגדולה הראשונה של המועדון הייתה תחת אימונו של אוטו באריץ' (Otto Barić), כשהקבוצה זכתה במקום השני בליגה בעונת 1982/1983. שנה מאוחר יותר, הקבוצה השתתפה בגביע אופ"א, שם הודחה ברבע הגמר בידי נוטינגהאם פורסט האנגלית לאחר הארכה.

בדצמבר 1992 הנס קארטינג (Karting) נתמנה לתפקיד מנהל הקבוצה, ומינה את חברו היינץ שילכר (Schilcher) לתפקיד המאמן. באותו זמן, שטורם גראץ נחלשה תחת חובות כבדים, מחסור ממושך בכסף ותחושת דכדוך כללית שהוסתרה ברוח ספורטיבית. הנהלת הקבוצה החדשה החליטה שהדרך הטובה ביותר לשיקום היא הימנעות מרכישת שחקנים יקרים, ובמקום זאת העדיפה להעלות שחקנים מצטיינים מקבוצת הנוער של המועדון לקבוצת הבוגרים. ב-1993 הפך מילאן ג'וריצ'יץ' (Milan Đuričić) למנג'ר הקבוצה, ובעזרת השחקנים הצעירים שלה הצליח להשאירה בליגה הראשונה.

ב-1994 התמנה איביצה אוסים הבוסני לתפקיד מאמן הקבוצה, שהייתה אז קבוצה לא מצליחה. מינוי זה היה לנקודת מפנה חשובה בהיסטוריית הקבוצה. אוסים נעזר בעיקר בשחקנים הצעירים שעמדו לרשותו, וגם - אך במידה מועטת יותר - בשחקנים מנוסים וותיקים, וחיזק את הקבוצה באופן משמעותי. להצלחתו כמאמן הקבוצה ניתן לראשונה גושפנקא כאשר שטורם גראץ סיימה את עונת  במקום השני בליגה. שנה מאוחר יותר זכתה הקבוצה בתוארה הראשון, כשניצחה את אדמירה מדלינג (Admira Mödling) בגמר הגביע האוסטרי.

בשנים 1998 ו-1999 זכה המועדון לראשונה באליפות הבונדסליגה האוסטרית.

בעונת 2002/3 שטורם גראץ פגשה את מכבי חיפה במסגרת פלייאוף ליגת האלופות. במשחק הראשון הפסידה 2:0 ובגומלין סיימה ב-3-3 והודחה מהמפעל.

בעונת 2009–2010, המועדון סיים את הליגה במקום הרביעי והעפיל לליגה האירופית. בסיבוב המוקדמות השלישי המועדון ניצח את דינמו טביליסי ובשלב הפלייאוף המועדון הפסיד ליובנטוס והודח מהטורניר.

בעונת 2010–2011, המועדון זכה באליפות שלישית בתולדותיו נגד הציפיות והעפיל לליגת האלופות.

ב-9 במאי 2018 גראץ זכתה בגביע האוסטרי בפעם החמישית בתולדותיה אחרי 0–1 על רד בול זלצבורג.

## אצטדיון
האצטדיון הביתי של הקבוצה היה במשך זמן רב "אצטדיון Gruabn". האצטדיון הכיל מקומות ליותר מ-12,000 איש. הוא אופיין במגרשו הצר ובסמיכות האוהדים לשחקנים. בשנת 1997 היה "אצטדיון ארנולד שוורצנגר" (הנקרא כיום אצטדיון UPC) לאצטדיונה הביתי של הקבוצה, שחלקה אותו עם יריבתה המקומית, גראצר AK. בין 1997 ובין 2005 שימש אצטדיון Gruabn כמגרש אימונים וכמגרש למשחקי קבוצות הנוער והחובבנים. בשנת 2005 נמכר אצטדיון Gruabn לרשות העיר גראץ כדי להקל על הקשיים הכלכליים בהם היה שרוי המועדון באותה עת.

## סגל הקבוצה
; נכון ל-28 בספטמבר 2023

 (בהשאלה מפיינורד)

## תארים
* אליפות הבונדסליגה האוסטרית (5): 1998, 1999, 2011, 2023/2024, 2024/2025
*הגביע האוסטרי (7): 1995/96, 1996/97, 1998/99, 2009/10, 2017/18, 2022/23, 2023/24

## קישורים חיצוניים

* 

*
קטגוריה:קבוצות כדורגל אוסטריות
קטגוריה:קבוצות כדורגל שהוקמו ב-1909
טיאה פלץ

**טיאה פלץ** (ברומנית: **Tia Peltz**; 30 בינואר 1923 - 5 במרץ 1999) הייתה ציירת, גרפיקאית ומאיירת יהודיה-רומניה, בתו הבכורה של איסאק פלץ.

## ביוגרפיה
טיאה פלץ נולדה בבוקרשט, רומניה כאחת משתי הבנות של הסופר איסק פלץ ושל לוטי לבית פלדמן. למדה בילדותה בבית הספר של הנזירות הקתוליות ברחוב פיטאר מוש, אחר כל ב"מכון לעלמות" על שם מוטיאנו. מאוחר יותר למדה באקדמיה לאמנויות פלסטיות על שם ניקולאיה גריגורסקו, כמו חברה ללימודים, מקסימיליאן הרמן מקסי. בציוריה תיארה האמנית את נופי בוקרשט, נופים שתוארו בספרי אביה.

עבודות של טיאה פלץ מוצגות במוזיאון הלאומי לאמנות בבוקרשט ובמוזיאון לאמנות של קראיובה. בשנת 2001 אחותה, ליאה פלץ, תרמה עשרות רבות של ציורים לידי מספר מוזיאונים ברומניה.

## פרסים ואותות הוקרה
*1976 - חברה באקדמיה לאמנויות יפות של רומא

## ספריה
**De la lume adunate* **שנאספו מהבריות**, כרך של פתגמים שנאספו ובוארו על ידי טיאה פלץ, Editura Politică, Bucureşti, 1973.
* *Miniaturi* **מיניאטורות**, Editura Sport-Turism, Bucureşti, 1982
**Descîntece* **טקסטים מתירי כישופים**, Editura Sigma, Bucureşti, 1991 ()
**Crochiuri din inima mea - cartierele Văcăreşti-Dudeşti* **רישומי פחם מהלב - השכונות וקרשט ודודשט**, Editura Hasefer, Bucureşti, 1995 ()

## קישורים חיצוניים
* ראיון שנערך עם טיאה פלץ על בית אביה. הראיון נערך יומיים לפני מותה 

קטגוריה:ציירות יהודיות
קטגוריה:ציירות רומניות
קטגוריה:ציירות המאה ה-20
קטגוריה:ילידות 1923
קטגוריה:רומנים שנולדו ב-1923
קטגוריה:רומניות שנפטרו ב-1999
קטגוריה:רומנים שנפטרו ב-1999
מנחם מגידור

**מנחם מגידור (קורוטניצקי)** (נולד ב-24 בינואר 1946) הוא מתמטיקאי ישראלי, פרופסור אמריטוס שכיהן כנשיא האוניברסיטה העברית בירושלים.

## ביוגרפיה
נולד בפתח תקווה, בן יחיד לשרה וישי קורוטניצקי, מראשוני נתניה. גדל בנתניה ובמושב גבעת שפירא בשרון. למד בתיכון טשרניחובסקי והוקפץ פעמיים כיתה. בגיל 16 התקבל ללימודי מתמטיקה באוניברסיטה העברית. שירת בצה"ל בחיל הים.

בשנת 1973 קיבל תואר דוקטור במתמטיקה באוניברסיטה העברית. את העבודה לתואר עשה בהנחייתו של פרופ' עזריאל לוי. במחקריו תרם תרומה נכבדה לתורת הקבוצות וללוגיקה מתמטית. עסק גם במדעי המחשב. מחזיק במספר ארדש 1.

בשנת 1982 מונה לפרופסור באוניברסיטה העברית. בין השנים 1992 ל-1996 כיהן כדיקן הפקולטה למתמטיקה ולמדעי הטבע. בשנת 1997 נבחר לנשיא האוניברסיטה, תפקיד בו כיהן עד שנת 2009.

בשנים 2005–2006 עמד בראש ועדת נשיא המדינה לבחינת מבנה הממשל, שבחנה אפשרויות לשינוי שיטת הממשל בישראל. בתחילת שנת 2007 הגישה הוועדה לנשיא המדינה דו"ח עם מסקנות בנושא זה.

בעת מאבק הסטודנטים בשנת 2007 למען הורדת שכר הלימוד התבטא בחריפות נגד המאבק ומנהיגיו, ואף הציע להפסיק לחלוטין את סבסוד הממשלתי של שכר הלימוד במוסדות להשכלה גבוהה. כחבר בוועד ראשי האוניברסיטאות היה שותף להחלטה לנסות ולשבור את שביתת הסטודנטים על ידי הצבת אולטימטום לסטודנטים.

בדצמבר 2007, בעקבות פניית ועד ראשי האוניברסיטאות לבית הדין הארצי לענייני עבודה להוצאת צווי מניעה נגד שביתת הסגל האקדמי הבכיר, החל הסגל הבכיר באוניברסיטה העברית בהליכים בניסיון להדיחו מתפקיד נשיא האוניברסיטה בשל חלקו בהחלטה.

למרות זאת ב-2008 הוא מונה ליו"ר ועד ראשי האוניברסיטאות ובחודש ספטמבר אף הוביל בהצלחה מאבק למען השבת 480 מיליון שקלים שקוצצו מתקציב האוניברסיטאות. בסופו של דבר לאחר התערבות נדירה של ראש הממשלה, אהוד אולמרט סוכם כי לאוניברסיטאות יועבר סכום של 515 מיליון שקלים.

בשנת 2011 הוענק לו פרס על שם אלכסנדר פון הומבולדט בזכות הישגיו לאורך השנים במחקר ובהוראה

ב-2015 נבחר כנשיא החטיבה ללוגיקה, מתודולוגיה ופילוסופיה של המדע (Division of Logic, Methodology and Philosophy of Science). ב-2016 נבחר כעמית כבוד של האקדמיה האמריקאית לאמנויות ולמדעים.

בתו היא הפילוסופית עפרה מגידור.

## קישורים חיצוניים

* 

## הערות שוליים

קטגוריה:מתמטיקאים ישראלים
קטגוריה:נשיאי האוניברסיטה העברית בירושלים
קטגוריה:סגל האוניברסיטה העברית בירושלים: מתמטיקה
קטגוריה:בוגרי תיכון טשרניחובסקי
קטגוריה:בוגרי תוכנית פולברייט ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים חברי האקדמיה האמריקאית לאמנויות ולמדעים
קטגוריה:זוכי פרס בובליק
קטגוריה:אנשי המושב
קטגוריה:מועצה אזורית עמק חפר: אישים
קטגוריה:ישראלים שנולדו ב-1946
קורמאיור

**קאורמיור** (צרפתית **Courmayeur**; איטלקית **Cormaiore**; ניב מקומי **Cromëiö**) היא עיירה בוואל ד'אוסטה בצפון מערב איטליה ובה 2,798 תושבים. העיירה שוכנת בגובה 1,224 מטר מעל פני הים, היא מורכבת מתשעה רבעים ומשתרעת על פני שטח של 210 קמ"ר. העיירה משמשת מרכז לנופש ולספורט חורף. במסגרת ניסיונו של שליט איטליה בניטו מוסוליני לבצע "איטליזציה" של המחוז, בשנים 1939–1946 נקבע כי שמה החדש של העיירה יהיה "קורמיורה" "Cormaiore", אך השימוש בגרסה זו של השם אינו רווח כיום. מהעיירה ניתן לטפס רגלית לפסגת המון בלאן, למרות שאת הפסגה לא רואים ממרכז העיירה. מסביבתה נובע גם נהר דורה בלטאה, יובל שמאלי חשוב של נהר הפו. בעיירה נמצא פתח הכניסה הדרום-מזרחי של "מנהרת המון בלאן", המגיחה מצדה השני בעמק שאמוני בצרפת.

## מוקד תיירות
העיירה מהווה מוקד משיכה לתיירות חורף. המרחק לעיירה ממוקדי האוכלוסייה הוא: מטורינו בצפון איטליה - 149 ק"מ, מ-מילאנו - 218 ק"מ, מליון בצרפת דרך מנהרת המון בלאן - 250 ק"מ, ומז'נבה בשווייץ - 100 ק"מ.

דרך בעלת אופי מיוחד המגיעה לעיר עוברת במקומות: "לה סאל" (*La Salle*) ,"מורגה" (*Morgex*) ו"פרי-סן-דידיה" (*Pré-Saint-Didier*). במקום האחרון, "פרי-סן-דידיה", הוקם לאחרונה מתקן אירוח חדש. שני המקומות הראשונים, "לה סאל" ו"מורגה", מהווים מוקד לגידול גפנים, בגובה של 1,000 מטר מעל פני הים. יינם הלבן נחשב מהמשובחים באירופה.

## ראו גם
* מון בלאן
* סובב מון בלאן
* מעבר סן ברנאר הגדול
* מעבר סן ברנאר הקטן

## גלריה


קובץ:Courmayeur 01.jpg|מבט על העיירה בחורף.
קובץ:Courmayeur1934.jpg|מראה העיירה בשנת 1934.
קובץ:COURMAYEUR ENTRNANCE SIGN.שלט הכניסה לקורמאיור.jpg|שלט הכניסה לעיירה.
קובץ:COURMAYEUR ALLEY. סמטה בקורמאיור.jpg|סמטה בעיירה.
קובץ:ALPINE RESCUE DOG MONOUMENT COURMAYEUR.מונומנט לכלב הצלה אלפיני.קורמאיור.jpg|מונומנט עם צלב בעיירה, לכבוד כלבי חיפוש והצלה.
קובץ:MONT BLANC FROM COURMAYEUR.רכס מון בלאן מקורמאיור.jpg|רכס מון בלאן משתקף משולי העיירה.
קובץ:COURMAYEUR STREET.רחוב בקורמאיור.jpg|רחוב אופייני בקורמאיור.
קובץ:JOSEPH HENRY MONOUMENT COURMAYEUR.פסל ג'וזף הנרי בקורמאיור.jpg|פסלו של ג'וזף הנרי בן העיירה. היה כומר, סופר, אלפיניסט ובוטנאי.

## קישורים חיצוניים

* 
* עדכוני תנועה במעברים האלפיים ושאר דרכי המחוז

קטגוריה:איטליה: ספורט
קטגוריה:אתרי סקי באיטליה
קטגוריה:ואל ד'אוסטה: ערים
קטגוריה:עיירות
מטאוריט מרצ'יסון

ממוזער|שמאל|רסיס של מטאוריט מרצ'יסון (מימין) וחלקיקים מבודדים ממנו (במבחנה)|250px
**מטאוריט מרצ'יסון** (באנגלית: **Murchison meteorite**) הוא מטאוריט שחלקים שלו נפלו ב-28 בספטמבר 1969 באזור הכפר מרצ'יסון בוויקטוריה שבאוסטרליה. המטאוריט היה כונדריט פחמני, ונמצא שהוא מכיל חומצות אמינו נפוצות כגון גליצין, אלנין וחומצה גלוטמית, וגם חומצות אמינו נדירות כגון איזובלין ופסאודולאוצין. משערים שהרכב החומרים במטאוריט מרצ'יסון לא השתנה כמעט מאז שהוא, או הגוף שממנו הוא ניתק, נוצר במערכת השמש הקדומה.

בין התרכובות האורגניות שנמצאו במטאוריט היו גם פורינים ופירימידינים - אבני הבניין של חומצות הגרעין. יחס האיזוטופים של אטומי הפחמן בתרכובות אלו מצביע על מקור שמחוץ לכדור הארץ. ממצא זה מחזק את ההנחה כי תרכובות אורגניות שייתכן שהיה להן תפקיד בהתפתחות החיים יכלו להגיע לכדור הארץ מגופים קדומים במערכת השמש.

בינואר 2020 זיהו מדענים כי גיל החומר במטאוריט הוא 7 מיליארד שנה, כלומר הוא נוצר 2.4 מיליארד שנה לפני שנוצרה מערכת השמש.

## הומוכיראליות
רוב חומצות האמינו הן מולקולות כיראליות, וידוע שהיצורים החיים על פני כדור הארץ משתמשים באופן בלעדי באחת התצורות, תצורה L. אסימטריה ביולוגית זו היא דוגמה להומוכיראליות, כלומר עודף משמעותי של תצורה אננטיומרית אחת על פני רעותה. שאלה מרכזית לגבי מוצא החיים היא מקורו של עודף זה. בדיקת הופעתן של חומצות האמינו במטאוריטים, כמו מטאוריט מרצ'יסון, המייצגים הרכב חומרים אופייני למערכת השמש הקדומה יכולה לשפוך אור על שאלה זו.

המחקרים השונים שנעשו על המטאוריט לא נתנו תשובה חד-משמעית לשאלת ההרכב האננטיומרי של חומצות האמינו בו. יש בהם המצביעים על עודף אננטיומרי של תצורה L ברמות שונות, ולעומת זאת מחקרים אחרים הראו שחומצות האמינו הכיראליות מופיעות במטאוריט כתערובת רצמית, כלומר ללא עודף אננטיומרי כלשהו. יש הטוענים שהממצאים המצביעים על הומוכיראליות במטאוריט נובעים מזיהום שלו בחומצות אמינו ארציות לאחר הנחיתה.

## ראו גם
*ניסוי מילר-יורי
*חלבון
*אסטרואיד

## קישורים חיצוניים

* 

## הערות שוליים

קטגוריה:מטאוריטים
קטגוריה:אסטרוביולוגיה
אדם ג'ונס

**אדם תומאס ג'ונס** (באנגלית: **Adam Thomas Jones**; נולד ב-15 בינואר 1965) הוא מוזיקאי וגיטריסט, זוכה גראמי הידוע ביותר בתור גיטריסט להקת המטאל טול. ובנוסף, הוא גם אמן חזותי אשר עבד תחת חברת דרימוורקס שבבעלות סטיבן ספילברג. ג'ונס אף השתמש ביכולות האומנותיות שלו לצד המפיק פרד סטוהר כדי ליצור מספר קליפים לשירים של טול (כגון Sober) וגרין ג'לי (כגון Three Little Pigs). ג'ונס דורג מספר 75 ברשימת הגיטריסטים הטובים בכל הזמנים על ידי מגזין הרולינג סטון, ותשיעי ברשימת הגיטריסטים הכי טובים של ז'אנר ההבי מטאל על ידי מגזין גיטאר וורלד.

## שנים מוקדמות
ג'ונס נולד בפארק רידג', אילינוי וגדל בליברטיויל, אילינוי, הוא למד לנגן בכינור בתקופת בית הספר היסודי ואף התקבל לתפקיד נגן באס אקוסטי במקהלת בית הספר התיכון בו למד. בנוסף למקהלת בית הספר, ג'ונס גם ניגן באס בלהקה שהקים עם חברו טום מורלו (לימים גיטריסט רייג' אגיינסט דה מאשין). למרות כישוריו המוזיקליים הגבוהים, ג'ונס ציין שמעולם לא קיבל שיעורים בנגינה ולמד לנגן דרך שמיעה.

## העבודה בסרטים
ג'ונס התחיל ללמוד מייק-אפ אומנותי בשנת 1983 באקדמיית הממיק-אפ ההוליוודית. לאחר כמה זמן תחומי העניין שלו השתנו לכיוון הסרטים, פיסול דמויות ועיצוב אפקטים מיוחדים. הטכניקות שלמד ישמשו אותו בעתיד לעשיית אפקטים למספר קליפים של טול. הוא סיים ללמוד ב 1987.
אחרי שסיים ללמוד, ג'ונס עבד במייק-אפ ואפקטים למספר רב של סרטים מוכרים כמו פארק היורה, סיוט ברחוב אלם, שליחות קטלנית 2, מכסחי השדים ורוקד עם זאבים. וגם על מספר פרסומות.
ברגע שהתחיל אדם את הקמת טול, היה עליו לבחור אם להמשיך בדרימווקרס, או לתת את כל כולו ללהקה. הוא בחר בלהקה.

## הקריירה בטול
אחרי שחברו טום מורלו הכיר לג'ונס ומיינארד ג'יימס קינן (לימים סולן להקת טול) את דני קארי (לימים מתופף טול), הם הקימו, בנוסף לבאסיסט פול ד'אמור את להקת טול. במשך התקופה בלהקה הפך ג'ונס, ביחד עם מיינארד לאחת מההשפעות היצירתיות של הלהקה, על שיריה והקליפים שלה.

## הנגינה של ג'ונס
ג'ונס ידוע בנגינה הכבדה שלו ומשתמש לרוב בפאוור קורדים וחמישיות לשם ההלחנה עצמה. כיוון הגיטרה של ג'ונס בדרך כלל הוא דרופ D ובחלק מהשירים (parabola, prison sex) משתמש בכיוון BADGBE. ג'ונס גם ידוע כבעל סאונד ייחודי זאת בזכות השימוש הרב באפקטי פלנג'ר ודיילי .

ג'ונס משתמש בגיטרות של גיבסון, מגברים של דיזל, מארשל ומסה בוגי.

## ראו גם
* טול
* דרימוורקס

## קישורים חיצוניים

קטגוריה:גיטריסטים אמריקאים
קטגוריה:זוכי פרס גראמי
קטגוריה:במאי וידאו קליפים אמריקאים
קטגוריה:אמריקאים שנולדו ב-1965
חלב שקדים

שמאל|ממוזער|200px|חלב שקדים גולמי
**חָלָב שְׁקֵדִים** הוא משקה לבן העשוי משקדים טחונים, מים ולעיתים גם סוכר או ממתיקים מלאכותיים, מלבין ותמציות טעם.

## היסטוריה
חלב שקדים שימש כמשקה של המעמדות הגבוהים החל מהתקופה הרומית בכל רחבי אירופה ואסיה.
בימי הביניים שימש חלב השקדים תחליף לחלב בתקופת התענית, בה נאסר על נוצרים לאכול מוצרים מן החי. חלב השקדים אף שימש תחליף לחלב רגיל בשל עמידותו לעומת חלב מן החי (בתקופה בה טרם היו אמצעי הקירור), ולכן חלב השקדים שימש כמשקה, בעוד שחלב הבקר והצאן חובץ לחמאה וגבינות.

### כיום
כיום נמכר חלב שקדים בייצור מסחרי, ולעיתים מוסיפים לו תמציות טעם בטעמי וניל ושוקולד. משקה שקדים מזרח תיכוני נפוץ המתבסס על חלב שקדים קרוי "רוזטה" ונמכר לרוב כסירופ לבן ממותק בניחוח שקדים, אותו מדללים במים קרים או שותים עם ערק. בישראל נמכר ממרח חלב שקדים בכבישה קרה (במרקם דמוי טחינה) שאינו ממותק, הניתן לשימוש כמשקה (כשמדולל במים), כממרח לכריכים וכתוספת לגרנולה ודגני בוקר.

## מרכיבים תזונתיים
בשונה מחלב מן החי ובדומה לתחליפי חלב מן הצומח, חלב השקדים אינו מכיל כולסטרול או לקטוז.
בניגוד לחלב מן החי ולחלב סויה, כמות החלבון בחלב שקדים היא מועטה ביותר, ותכולת הנתרן שבו גבוהה יותר. בהשוואה לחלב פרה, חלב שקדים מכיל פחות שומן רווי ויותר שומן לא רווי.

## קישורים חיצוניים

* שימושים בחלב שקדים, ומתכון להכנתו
* חלב שקדים - ערך תזונתי ומתכון להכנתו
* תחליפים לחלב פרה באתר emama
* חלב שקדים ותזונת ילדים באתר אמא אדמה
* "מראית עין" - על אכילת בשר בחלב שקדים 

## הערות שוליים

קטגוריה:מאכלי שקדים
שקדים
קטגוריה:מטבח ימי הביניים
סורת אל-מאעון

ממוזער|סורת אל-מַאעוּן
**סורת אל-מַאעוּן** (בערבית: **سورة الماعون**), או סורת הסעד, היא סורה מספר 107 בקוראן. סורה קצרה זו מונה שבעה פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְּריל (جبريل) במכה. לפי ספרו של אבּן א-צֻ'רַיְס, **פַצָ'אאִ'יל אלקֻראן** (מהמאה ה-10), המיוחס לפרשן הקוראן עַטָאא' אל-חֻ'ראסאני (בן המאה ה-8), הורדה סורה זו אחרי סורת א-תכאת'ר ולפני סורת אל-כאפרון.

הסורה ירדה למוחמד בזמן בו מספר רב של סיעות זממו לעצור את ההשפעה האסלאמית הגוברת. הסורה עוסקת באופיים של אלו הטוענים כי הם מוסלמים בעוד הם מכחישים את קיומו של ה"דין" – יום הדין והעולם הבא. אנשים אלו "מסלקים את היתום מעליהם", אינם זהירים בחובותיהם לחסרי הכול ומתפללים מבלי לחשוב על אלוהים בראש מעייניהם, בשוכחם את המטרה שמאחורי התפילה. מעשי הצדקה שלהם הם מצג שווא לחסידותם המזויפת, משום שאינם נותנים אותה מתוך אהבת האל. תפסיר אבן עבאס, המסתמך על חדית'ים מפי בן דודו ואחד ממלוויו של מוחמד, עבדאללה אבן עבאס, מוסר כי אחריתם של אנשים אלו תהיה להבות הגיהנום.

## קישורים חיצוניים

## הערות שוליים

מאעון
אורסולה מלבין

[שמאל|ממוזער|200px|שני פסלים ב[גן הפסלים (חיפה)|גן הפסלים בחיפה]]
[שמאל|ממוזער|200px|שלושה פסלים ב[עין הוד]]

**אורסולה מלבין** (**Ursula Malbin**; 12 באפריל 1917 – 3 ביוני 2020) הייתה פסלת ישראלית.

## ביוגרפיה
מלבין נולדה בברלין, בירת הקיסרות הגרמנית למשפחה של רופאים. בשנת 1939 נמלטה לז'נבה שבשווייץ ובה למדה באקדמיה לאמנות והחלה את דרכה האמנותית. במהלך לימודיה פגשה את הפסל הנרי פיקוט (או פאגוט) ונישאה לו.

הנרי הפך במהרה לפסל מפורסם ומצליח ולאט לאט הצליחה גם אורסולה לזכות בהכרה למרות היותה אישה במקצוע גברי. בתחילת דרכה חתמה על פסליה בשם משפחתה בלבד, וזאת כדי שיקשה לזהות שמדובר בפסלת.

מלבין הגיעה לראשונה לישראל ב-1964 כתיירת, ובשנת 1967 החליטה לרכוש בית מגורים בעין הוד. מאז היא חילקה את זמנה בין בתיה - זה שליד ז'נבה וזה שבעין הוד. גם דרכה האמנותית הייתה מחולקת. בעין הוד היא קיבלה השראה ותכננה את הסקיצות לפסלים ואילו את היציקה עצמה היא ביצעה בשווייץ.

רוב פסליה היו דמויות, הן של נשים הן של ילדים והן של גברים, ועליהם זכתה בפרסים שונים שהחשוב שבהם הוא פרס האקדמיה הצרפתית לאמנות.

אחרי שיצקה מספר פסלים והעמידה אותם בחצר ביתה בעין הוד, הפך המקום לאתר ביקור. כשראתה זאת ומתוך רצון להציג את עבודותיה בפני הציבור הרחב הגתה את רעיון הקמת גן פסלים.

את גן הפסלים בחיפה (הנמצא בשדרות הציונות 114) בנתה מכספה ותרמה לו את כל 29 הפסלים המוצבים בו, ואחרי שאחד הפסלים העשוי מ-200 ק"ג ברונזה נגנב, תרמה פסל חליפי.

נפטרה בשווייץ ב-3 ביוני 2020.

## קישורים חיצוניים

* 	
* פינת חמד:גן הפסלים
* האתר של גן הפסלים
* מתנת החיים הטובים של אורסולה
* אוסף תמונות מהגן הפסלים בחיפה
* אורסולה מלבין חוגגת 90 במעמד ראש עיריית חיפה

## הערות שוליים

קטגוריה:חיפה: אישים
קטגוריה:עין הוד: אישים
קטגוריה:פסלות ישראליות
קטגוריה:פסלים ישראלים
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:ישראליות שנולדו ב-1917
קטגוריה:ישראלים שנולדו ב-1917
קטגוריה:ישראליות שנפטרו ב-2020
קטגוריה:ישראלים שנפטרו ב-2020
סלט ירוק

ממוזער|שמאל|200px|סלט ירוק
**סלט ירוק** הוא סלט המבוסס על ירקות עלים כגון חסה, רוקט (ארוגולה), תרד ועוד. נהוג לתבלו במלח וברוטב כגון שמן, חומץ, מיץ לימון, רוטב חרדל ודבש, רוטב אלף האיים, רוטב שום. יש המוסיפים לו בצל, רצועות פלפל או פלחי עגבנייה.

סלט קיסר הוא סוג של סלט ירוק.

## ראו גם
* סלט ירקות

ירוק
מרחב השגשוג המשותף של מזרח אסיה רבתי

ממוזער|המדינות החברות בוועידת מזרח אסיה רבתי:
ממוזער|150px|בול יפני המראה מפה של "מרחב השגשוג המשותף של מזרח אסיה רבתי"
[ממוזער|כרזת תעמולה מ[מנצ'וקוו משנת 1935 התומכת ברעיון מרחב השגשוג המשותף. הכרזה מציגה ילד יפני (במרכז) כאשר לשמאלו עומדת ילדה ממנצ'וקוו ומימינו עומד ילד מסין.]]
**מרחב השגשוג המשותף של מזרח אסיה רבתי** (קיו-ג'יטאי - 大東亞共榮圈 שין ג'יטאי - 大東亜共栄圏. מבוטא דאי-טו-אה-קיו-אה-איקן) הוא מושג שרווח באימפריה היפנית, במיוחד בזמן מלחמת העולם השנייה, וייצג את הרצון ליצור גוש של מדינות אסיאתיות בהנהגת יפן, החופשי מהתערבות מערבית וזאת כחלק מקידוש עקרון הפאן-אסייתיות, בו היפנים דגלו.

היה זה אחד ממספר סיסמאות ורעיונות ששימשו את היפנים בהצדקה למדיניות ההתרחבות הטריטוריאלית והתוקפנות במזרח אסיה בשנות ה-30 ובזמן מלחמת העולם השנייה.

בתקופה זו רבות מן המדינות שנכבשו על ידי יפן נשלטו באופן פורמלי על ידי ממשלות בובה, אשר עשו את רצונה של יפן, ושיעבדו את צורכי האזרחים ואת כלכלת מדינותיהן לצרכיה של המדיניות היפנית, בהצדיקן את פעולותיהן אלו ברצונן במרחב אסיאתי מאוחד החופשי מהשפעה אירופית או אף מנוגד לה. היה זה רעיון שהתפתח בחוגי הצבא היפני, ומיוחס לגנרל האצ'ירו אריטה ששימש בתקופה הרלוונטית כשר החוץ היפני, והיה מעין אידאולוג של ההתפשטות הצבאית היפנית. "מזרח אסיה רבתי" היה המונח היפני, שנאסר לשימוש לאחר מלחמת העולם השנייה, שהתייחס למזרח אסיה, דרום-מזרח אסיה, והאזורים הסמוכים.

הרעיון של מרחב השגשוג הכלכלי המשותף הוכרז באופן רשמי על ידי שר החוץ היפני יוסוקה מצואוקה ב-1 באוגוסט 1940 במסיבת עיתונאים, אך צורות שונות של רעיון זה רווחו בחשיבה ובתעמולה היפנית מזה שנים. מנהיגי יפן התעניינו ברעיון מזה זמן רב, ברצונם להרחיב את ההשפעה היפנית וליצור אימפריה על פי המודל המערבי, באמתלה של שחרור העמים האסיאתים מן האימפריאליזם של מדינות המערב.

התעמולה היפנית כללה מושגים כ"אסיה לאסיאתים" ודיברה על הצורך לשחרר את עמי אסיה מכוחות המדינות האימפריאליסטיות המערביות. במקרים מסוימים התקבלו הכובשים היפנים כמשחררים, כאשר גירשו את הבריטים, צרפתים, וכוחות של מדינות אירופאיות אחרות. אך הברוטליות של הכיבוש היפני, והגזענות בה נקטו כלפי תושבי המדינות שכבשו הובילו ליחס שלילי מן האוכלוסייה שראתה בהם לבסוף כובש זר, כשם שהיו אנשי המערב, ולרוב אף גרועים מכך. עם כניעת האימפריה היפנית וסיום מלחמת העולם השנייה התמוטט "מרחב השגשוג המשותף".

המושג נחרת בצורה שלילית בשיח של מדינות דרום מזרח אסיה המזהים מושגים כ"מזרח אסיה רבתי" עם שנות הכיבוש היפני. זהו אחד הקשיים העומדים בפני כינוסי "ועידת מזרח אסיה" שהחלו בשנת 2005, העוסקים בניסיונות להקים קהילה מזרח אסיאתית חזקה ומאוחדת יותר.

## ראו גם
* לבנסראום
* ועידת מזרח אסיה רבתי
* מדינות הציר

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:זירת אסיה והאוקיינוס השקט במלחמת העולם השנייה
קטגוריה:מדינות הציר
קטגוריה:פוליטיקה במלחמת העולם השנייה
קטגוריה:אימפריאליזם
קטגוריה:אסיה: היסטוריה
קטגוריה:יפן במלחמת העולם השנייה
קטגוריה:האימפריה היפנית
קתדרלת פרייבורג

ממוזער|שמאל|250px|מבט על החזית המערבית של קתדרלת פרייבורג המורכב ממגדל בודד

[ממוזער|250px|איור של הקתדרלה מ-[1895, מבט ממזרח]]
[ממוזער|שמאל|250px|חלון [ויטראז' בקתדרלה]]
**קתדרלת פרייבורג** (בגרמנית: **Freiburger Münster**; פרייבורגר מינסטר) היא קתדרלה גותית בעיר פרייבורג, גרמניה.

## היסטוריה
הכנסייה נבנתה במספר שלבים. השלב הראשון היה החל מ-1120 באדריכלות רומנסקית תחת השגחתו של קונרד הראשון מבוהמיה והמשיך אף לתחילת המאה ה-13. השלב השני החל ב-1210 ואילו השלב הגותי החל ב-1230. בשנים 1230–1320 נבנתה הכנסייה מחדש מאבן חול אדומה בסגנון גותי בשל. הבנייה הסתיימה רשמית ב-1513 אך בשנים 1515–1530 נעשו בכנסייה שיפוצים.

הקתדרלה הייתה בבעלות אנשי העיר פרייבורג והם מינו אוצר מטעמם שיטפל בה. רק ב-1827 קיבלה העיר מעמד של בישופות והכנסייה הפכה לקתדרלה. כדי לשמר את הקתדרלה, נוסדה עמותת Freiburger Münsterbauverein המשקיעה מיליונים בשימור ותחזוקת הקתדרלה וכיום היא בעלת הקתדרלה.

## אדריכלות
### חוץ
חזיתה המערבית של קתדרלת פרייבורג ייחודית בשל היותה מורכבת ממגדל גבוה בודד הנמצא במרכזה עם שער יחיד, ובראשו צריח תחרה בסגנון גותי גרמני. המגדל, שמתנשא לגובה 116 מטר, הושלם עוד בימי הביניים (1320). המגדל מתחיל כמרובע בבסיסו ואז משתנה למעושר ואחר כך למתומן, מעליו הצריח. המגדל שרד את ההפצצות על העיר במלחמת העולם השנייה והחלונות, שהוסרו ממנו, לא נפגעו גם הם. כמו כן, עקב גובהו הרב הצריח התנודד עקב הרוחות ולכן חובר בעוגני עופרת לבסיסו במגדל. במגדל 16 פעמונים, העתיק שבהם, מ-1258, נקרא "הוזאנה" ושוקל 3,290 ק"ג. ההיסטוריון השווייצרי יעקב בורקהרדט אמר שזהו המגדל הכי יפה של הנצרות.

ממדי הספינה הראשית הם אורך של 116 מטר ורוחב של 30 מטר.

לקתדרלה בית רוחב מנוון, שאיננו בולט מעבר לספינה הראשית (ובכך לא יוצר צורת צלב). חזיתו הדרומית כוללת 3 שערים בסגנון הרומנסק ולפניהם מבואה מקורה. בית המקהלה מוקף בקפלות צידיות, המשתרעות מסביב לאפסיס ומסביב לקירות הדרומיים והצפוניים. במפגש שבין בית המקהלה לבין מקום המצלב, מצויים שני מגדלים על בסיס רומנסקי המסתיימים בצריחי תחרה מחודדים אך נמוכים.

### פנים
פנים הקתדרלה כולל שני מזבחים חשובים: המזבח הראשי מאת האנס בלדונג, ומזבח בקפלה צידית מאת הנס הולביין.

הגילדות השונות בעיר תרמו את חלונות הוויטראז' וסמליהן מופיעים על החלונות. הצבע האדום העז המופיע בחלק מהחלונות הוא לא תוצאה של צבע אלא של נידוף ננו-חלקיקי זהב בעת קישוט החלונות (ראו קולואידים ופלזמון שטח).

## גלריה

File:Blick auf dem Freiburger Münster vom Schauinsland im Dezember 2022.jpg|מרכז|קתדרלת פרייבורג בחורף, מבט מדרום-מזרח.



File:Münster2 05 03 06.JPG|מבט על הקתדרלה והעיר בחורף
File:Freiburg.minster.1938.JPG|הקתדרלה (1938)
Image:Münster Freiburg.jpg|הקתדרלה, מבט מדרום על המגדל המערבי הגבוה והתמיכות הדואות בקיר הדרומי
Image:Freiburg vom Schlossberg.jpg|מראה כללי של מזרח הקתדרלה עם התמיכות הדואות, ומאחוריו מגדל החזית הגבוה
Image:Freiburg - Münster.JPG|הקתדרלה - פרטים ופיתוחי אבן, שימו לב לגרגוילים
Image:Freiburg Muenster Plan.png|תוכנית הקתדרלה
File:Freiburg im Breisgau TodorBozhinov (17).JPG|החזית הדרומית ותמיכות דואות
File:Window at the Münster in Freiburg.jpg|חלון רוזטה


## קישורים חיצוניים

* 
* קתדרלת פרייבורג, באתר Structurae.de

פרייבורג, קתדרלת
קטגוריה:פרייבורג: מבנים
קטגוריה:באדן-וירטמברג: מבני דת
טכם

**טכם - טכנולוגיה מתקדמת בע"מ** (ובקצרה: **טכם**), הייתה מחברות המחשוב המובילות בישראל, והיא הגרעין של חברת המחשוב "נס טכנולוגיות".

## היסטוריה
החברה נוסדה בשנת 1969 על ידי קבוצת מדענים:  פרופ' יעקב זיו, פרופ' אליעזר שלייפר ופרופ' יעקב קצנלסון מהטכניון ופרופ' דניאל שמשוני מאוניברסיטת תל אביב, ועל ידי יוסי ורדי, מאיר בורשטיין ויורם רוזנפלד. העובדים הראשונים היו בעלי רקע בתחום הניהול ומקצתם יוצאי ממר"ם. משרדי החברה שכנו בקריית עתידים (שם נמצאים גם משרדי ממשיכתה, "נס טכנולוגיות")

החברה פעלה בתחילה בתחום של ייעוץ ארגוני, ניתוח מערכות מידע ופיתוח תוכנה.
לימים הצטרפו לחברה דני קוניק, בוגר קורס התכנות הראשון של ממר"ם (עבר אחר כך לניהול חברת התוכנה קונתהל, שהתחרתה בטכם ולימים הצטרפה אליה לשם הקמת "נס טכנולוגיות") וכן עודד ריץ שהיה איש ההנדסה הראשון שהצטרף לחברה (מהנדס אלקטרוניקה ובקרה) והחברה נכנסה לתחום של פרויקטים צבאיים ופרויקטים משולבי חומרה ותוכנה.

הפרויקט הגדול הראשון נעשה עם חברת יוז איירקראפט האמריקאית עבור חיל האוויר הישראלי. חברת יוז נכנסה כשותפה בחברה.
במשך שנים רבות הייתה חברת טכם מהמובילות בתחום זה בישראל. החברה הייתה הראשונה שקבעה סטנדרטים בתחום תעשיית תוכנה בישראל והפכה את כתיבת תוכנה מאמנות להנדסה. החברה הייתה מהראשונות בעולם שהבינה שפיתוח תוכנה הוא הנדסה וקבעה את הביטוי Software Engineering - הנדסת תוכנה - שלימים הפך לביטוי מוכר ומוסכם בעולם.

שנים רבות הייתה החברה בבעלות חברת תדיראן בע"מ שקנתה את חלקה של חברת יוז ואת חלקם של המייסדים. לימים הפכה טכם לחברה ציבורית שמניותה נסחרו בבורסה לניירות ערך בתל אביב. 

טכם פעלה בארבעה תחומים עיקריים של טכנולוגיית המידע:
* פיתוח והטמעה של מערכות מידע לניהול.
* מערכות צבאיות ומערכות זמן אמת, ובהן מערכות פיקוד, בקרה ותקשורת, מערכות הגנה אווירית ומערכות לוחמה אלקטרונית.
* פיתוח ושיווק של חבילות תוכנה.
* שיווק של חבילות תוכנה מיובאות ותמיכה בהן. 

חברה בת של החברה בשם  ATI-Advanced Technology International פעלה בארצות הברית, ועסקה בשיווק של מוצרי טכם שם ובפיתוח פרויקטי תוכנה בעיקר למגזר הפיננסי. 

בשנת 1988 העסיקה החברה למעלה מ-400 עובדים.

בשנת 1998 העסיקה החברה למעלה מ-710 עובדים ומכירותיה הסתכמו ב-268 מיליון שקל.

בשנת 1999, משפחת וולפסון מניו-יורק, רכשה מתדיראן את השליטה בחברה תמורת 65.5 מיליון דולר, והיא נהפכה לחלק מחברת "נס טכנולוגיות" ולמעשה לגרעין המנהל והמשפיע על החברה.

## ראו גם
* נס טכנולוגיות
* תדיראן
* סיליקון ואדי

## קישורים חיצוניים
* 
* 

## הערות שוליים

קטגוריה:חברות תוכנה ישראליות
קטגוריה:חברות שירותי מחשוב ישראליות
קטגוריה:חברות שנסחרו בבורסה לניירות ערך בתל אביב
קטגוריה:תדיראן
קטגוריה:פארק עתידים: חברות
קטגוריה:ישראל: חברות שהוקמו ב-1969
רבי ישמעאל ברבי יוסי

**רבי יִשְׁמָעֵאל ברבי יוֹסֵה** היה תנא בדור החמישי. הוא היה בנו של רבי יוסי ותלמידו המובהק, אך למד גם אצל רבי יהודה. בזקנותו ישב לפני רבי יהודה הנשיא ולמד תורה מפיו, ואף סעד על שולחנו. היה חברו של רבי חייא ורבו של רבי חנינא בר חמא.

לרבי ישמעאל היו ארבעה אחים: רבי אליעזר, רבי חלפתא, רבי אבטילוס ורבי מנחם.

בתלמוד מוזכר מקרה בו אבדן ניסה לפגוע בכבודו של רבי ישמעאל ברבי יוסי בבית מדרשו של רבי יהודה הנשיא, ונענש קשות משמים.

הוא שימש כשוטר תופס גנבים, מכיוון שנאנס על ידי המלך לעשות זאת, ולמרות זאת, כאשר פגש אותו אליהו הנביא הוא הוכיח אותו  והורה לו לברוח לעיר אחרת.

במדרש תנחומא מסופר שנתנו לו את ראשית הגז, אחת ממתנות הכהונה, אך מכיוון שרבי יוסי אביו הצהיר שהוא אינו כהן, יש הטוענים שצריך לגרוס שהסיפור אירע עם רבי ישמעאל בן אלישע, אשר מסופר עליו ספור דומה במסכת כתובות.

## יחסיו עם רבי יהודה הנשיא
אף על פי שישב לפני רבי יהודה הנשיא, הוא נחשב במידה מסוימת לרבו, ובתלמוד מובא כי הוא ציווה שלושה דברים לרבי יהודה הנשיא: לא לסחור עם קבוצה של שלושה אנשים, שמא אחד מהם יתבע אותו לדין והשניים האחרים יעידו לטובתו בשקר, לא לעמוד על המקח כאשר אין לו דמים, אשתך טבלה - לא תזקק לה בלילה הראשון לאחר שטבלה. רב פירש שהוראה זו אמורה בנדה מהתורה, (לפני תקנת חכמים להמתין שבעה ימים לאחר שהפסיקה לראות דם) שאז מכיוון שהוחזקה שמעיינה פתוח יש לחשוש שמא עדיין פתוח.

אף על פי שהוא היה תלמידו של רבי יהודה הנשיא, הם התייחסו זה לזה כחברים. בתלמוד מוזכר שהם התייעצו זה בזה בהלכות איסור ריבית, והתחשבו זה בדעתו של זה. על פי ההלכה מותר להלוות כסף לסוחרים שקונים תבואה במחיר זול ומוכרים אותה במחיר יקר יותר, ובתנאי שיעניקו למלווה עצמו את הסחורה במחיר זול יותר. בתלמוד הוסבר כי מותר לעשות כך מפני שתי סיבות: 1. הרווח במחיר הזול המוענק לסוחר קשור ישירות גם למלווה, שכן סוחר שברשותו כסף מזומן בכמות גדולה מוכר כסוחר בקלות ומוענקת לו סחורה במחיר סיטונאי. 2. מכיוון שהמוכרים יודעים שהקונה מוכר חלק מהסחורה במחיר הקרן הם מוכרים לו את הסחורה במחיר זול יותר - בלית ברירה - כדי שימשיך לקנות אצלם. אחד מהזוג (רבי יהודה ורבי ישמעאל ברבי יוסי - שתי גרסאות בדבר) רצה לנהוג כך גם בנוגע למסחר בבגדי פשתן או בנוגע לגרוטאות (מטילי מתכת), וחבירו לא הרשה לו בטענה שהטעמים המוזכרים לעיל אינם רלוונטיים במסחר כזה שאינו קבוע ואין בו תועלת מהכרת הסוחרים על ידי מעותיהם וכן לגבי המוכרים שאינם חפצים ל"השקיע" ולהוזיל את המחיר לסוחר שממילא אינו עוסק במסחר בקביעות

## קברו
הנוסע היהודי ר' שמואל ב"ר שמשון שביקר בכפר חנניה (אז "כפר ענן") סביב שנת 1210, מציין את קבריהם של "ר' חלפתא ובנו, ובן בנו". אמנם שמואל לא תיאר מי הוא "בן בנו" וידוע כי לרבי ישמעאל היו ארבעה אחים נוספים. אך סביר שהכוונה היא לרבי ישמעאל, האח הראשון (או הגדול בתורה) והדומיננטי.

## פסקיו
*כאשר היו שרצו לקבוע כי בבל מיוחסת פחות מארץ ישראל, שלח רבי יהודה הנשיא את רבי חנינא בר חמא לטפל בעניין, וזה אכן הוכיח להם כי מקובל מפיו של רבי ישמעאל ברבי יוסי בשם אביו רבי יוסי שבבל מיוחסת יותר מארץ ישראל.

## מאמריו באגדה
* החושך עצמו מן הדין, פורק ממנו איבה וגזל ושבועת שווא. והגס לבו בהוראה - שוטה רשע וגס רוח
* אל תהי דן יחידי, שאין דן יחידי אלא אחד. ואל תאמר: קבלו דעתי! - שהן רשאין ולא אתה

## קישורים חיצוניים

*
* 
* 
* 

## לקריאה נוספת
* הרב עמוס שושן, "רבי ישמעאל ברבי יוסי", בספרו: **מאורות התלמוד**, כרך שני, תשע"ח, עמ' 246–247

## הערות שוליים

קטגוריה:הדור החמישי לתנאים
קטגוריה:משפחת רבי חלפתא
קטגוריה:תלמידי רבי יהודה
תאודורוס פאפאלוקאס

**תאודורוס "תיאו" פאפאלוקאס** (ביוונית: **Θεόδωρος "Τεό" Παπαλουκάς**; נולד ב-8 במאי 1977) הוא כדורסלן עבר יווני. פאפאלוקאס, המתנשא לגובה של 2.00 מ' שיחק בעמדת הרכז. הוא נחשב לאחד הכדורסלנים הטובים באירופה בכל הזמנים, למנהל משחק מצטיין ולבעל ראיית משחק יוצאת דופן. בשנת 2006 נבחר על ידי פיב"א אירופה לשחקן השנה. הוא מחזיק בשיאי האסיסטים והחטיפות של היורוליג, וב-2008 בחרה בו יול"ב לאחד מ-35 שחקני היורוליג הטובים בכל הזמנים.

## קריירה
פאפאלוקאס נולד באתונה, והחל לשחק במועדון אתניקוס אלינורוסון בעירו. בהמשך נדד בין קבוצות קטנות - אמפלוקיפי (1995) דפני (1997) ופאניוניוס (1999). עונת  הייתה עונת הפריצה שלו. הוא נבחר לשחקן המצטיין בליגה היוונית באותה עונה, זומן לראשונה לנבחרת, ובסיום העונה חתם לראשונה במועדון גדול גם בקנה מידה אירופי, אולימפיאקוס פיראוס. הוא לא הצליח לשחזר את יכולותיו במועדון זה, ואף שהוחתם ל-4 שנים, שוחרר כעבור עונה אחת בלבד.

בשנת 2002 עבר פאפאלוקאס לצסק"א מוסקבה. הוא זכה עם הקבוצה באליפות רוסיה 6 פעמים, בין השנים 2003 ל-2008, והגיע עמה למעמד הפיינל פור של היורוליג 6 פעמים ברציפות, החל משנת 2003. בפיינל פור של 2006, בו זכתה צסק"א, הציג יכולת גבוהה הן במשחק חצי הגמר נגד ברצלונה והן במשחק הגמר נגד מכבי תל אביב, ונבחר לשחקן המצטיין של הפיינל פור. הישג זה נחשב יוצא דופן, בהתחשב בכך שהיה הרכז המחליף של הקבוצה, ולא הרכז הפותח. באותה עונה נבחר פאפאלוקאס גם לחמישיית העונה של היורוליג. הוא חתם על חוזה לשחק בצסק"א עד 2009, אך לאחר עונה חלשה הותר חוזהו בקיץ 2008, והוא שב לאולימפיאקוס.

ב-13 באוגוסט 2011 חתם פאפאלוקאס במכבי תל אביב. במכבי מיעט פאפאלוקאס לשחק, והיו אף שהגדירו את עונתו בתל אביב כמשפילה ומבזה את אחד השחקנים הגדולים בכדורסל האירופאי.

בנובמבר 2012 חתם שוב בצסק"א מוסקבה שגם שם מיעט לשחק, ובסוף העונה פרש מכדורסל.

## בנבחרת יוון
פאפאלוקאס חבר בסגל נבחרת יוון מאז 2001. הוא שיחק במסגרתה בכל אליפויות אירופה שנערכו מאז. באליפות שנערכה ב-2005 הוביל את נבחרתו לזכייה במדליית הזהב ואף נבחר לחמישיית הטורניר. גם באליפות העולם שנערכה ב-2006, ובה זכתה יוון במדליית הכסף, נבחר פאפאלוקאס לחמישיית הטורניר, לצד שחקני ליגת ה-NBA פאו גאסול, חורחה גרבחוסה, כרמלו אנתוני ומאנו ג'ינובילי.

## קישורים חיצוניים

* 

* דף השחקן של תאודורוס פאפאלוקאס באתר היורוליג
* דף השחקן של תאודורוס פאפאלוקאס באתר צסק"א מוסקבה
* 

## הערות שוליים

קטגוריה:כדורסלנים יוונים
קטגוריה:כדורסלני נבחרת יוון
קטגוריה:כדורסלני פאניוניוס
קטגוריה:כדורסלני צסק"א מוסקבה
קטגוריה:כדורסלני אולימפיאקוס
קטגוריה:כדורסלני מכבי תל אביב
קטגוריה:זוכי פרס ה-MVP של היורוליג
קטגוריה:יוונים שנולדו ב-1977
גליצראלדהיד

גליצראלדהיד הוא חד-סוכר, שנוסחתו C3H6O3. החומר מתקבל בחמצון של גליצרול כך שקבוצת כוהל אחת הופכת לאלדהיד ונוצר אלדוז. גליצראלדהיד הוא מוצק גבישי שטעמו מתוק.

המולקולה כיראלית כאשר פחמן 2 בשרשרת הוא המרכז הכיראלי. גליצראלדהיד משמשת כדגם לסיווג אננטיומרים D וL של פחמימות כאשר המופע הטבעי של גליצראלדהיד ( שהוא אננטיומר R) יסומל באות D, ואילו האננטיומר שלה יסומל באות L. לכל מולקולת סוכר קובעים את הקונפורמציה מהשוואת מיקום קבוצת הOH של פחמן 2 בהיטל פישר לזה שבגליצראלדהיד.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חד-סוכרים
פיקדון מובנה

**פיקדון מובנה** הוא מוצר מובנה שבו מושקעים כספים לתקופת זמן מוגדרת מראש ולא ניתן לסחור בו.

בפיקדון מובנה קרן ההשקעה בדרך כלל מובטחת בערכה הנקוב ואילו התשואה תלויה בקיומם של תנאים שונים, שנקבעו מראש בתנאי הפיקדון.
 
הסיכון הכלכלי למשקיע  בפיקדון מובנה הוא נמוך יחסית וכרוך בעיקר באובדן הנזילות למשך תקופת הפיקדון, ולאובדן התשואה האלטרנטיבית חסרת הסיכון שהיה ביכולתו לקבל במשך התקופה על השקעתו.

פיקדונות מובנים רבים מסוגים שונים אשר חלקם "אקזוטיים" מוצעים על ידי בנקים ובתי השקעות ללקוחותיהם. ההשקעה בפיקדון מובנה מאפשרת למשקיע מעין "הימור" מוגבל של השקעה בסיכון גבוה שבה במקרה שטעה יקבל בחזרה את מלוא השקעתו המקורית ואם צדק יוכל לשפר את התשואה באופן משמעותי .

פיקדון מובנה ככלי השקעה יכול להתאים למגוון רחב של סוגי משקיעים. שונאי הסיכון מבטיחים לעצמם לכל הפחות את קרן ההשקעה שלהם, ואילו אוהבי הסיכון יכולים לבחור לעצמם פיקדונות מובנים בעלי מאפיינים קיצוניים יותר של אובדן תשואה מוחלט לעומת תשואה גבוהה יחסית.

## ראו גם
*פיקדון ריבית יומי

## קישורים חיצוניים
* הפיקדונות המובנים (Structured Products) - מידע לציבור, באתר בנק ישראל, 5 בינואר 2004
* 

קטגוריה:בנקאות
צ'יט

**צ'יט** (מאנגלית: **מעשה רמאות**) הוא ביטוי רווח בתחום משחקי המחשב, המתייחס לפריצה של חוקי המשחק הרגילים, בדרך כלל לטובת השחקן או מתן רמזים שיאפשרו לשחקן להמשיך מנקודה בה הוא "תקוע". צ'יטים עשויים לאפשר לשחקן התקדמות מהירה במשחק, שרידות גבוהה במיוחד, וכן הלאה.

## היסטוריה
כמעט בד בבד עם התפתחות משחקי המחשב הופיעו גם הצ'יטים. בתחילה הם הופיעו כאמצעי עזר עבור בודקי המשחקים, על מנת להקל על תהליך הבדיקה שכלל גם משחק ממושך, מה שאפשר במשחקים מסוימים גם לשחקנים ביתיים להפעיל אותם, אם ידעו כיצד (באמצעי כמו קוד מיוחד המוכנס במהלך המשחק וכדומה). 

במחשבים האישיים הראשונים, כמו ספקטרום סינקלייר, קומודור 64, ואחרים, אוחסנו הנתונים בזיכרון המחשב בצורתם המספרית, מה שאפשר לשחקנים לגשת לזיכרון (באמצעי כמו פקודת הבייסיק POKE), וכך להשפיע על הערכים הרלוונטיים על מנת להשיג יכולות כמו כמות אינסופית של תחמושת או חיים בלתי מוגבלים. במהרה, החלו מגזינים שעסקו בנושא לפרסם רשימות של צ'יטים כאלה. עם זאת, לא תמיד הייתה הגישה כלפי הצ'טים אוהדת. לדוגמה, המגזין Amiga Power נקט עמדה מוצהרת כנגד תופעת הצ'יטים, בטענה שהדבר נוגד את ההגינות של המשחק.

עם התקדמות המחשבים ושוק משחקי המחשב הפסיקו הצ'יטים שהשתמשו בגישה ישירה לזיכרון להועיל. החל משנות ה-90 משמשים בעיקר צ'יטים משני סוגים: כאלה שהובנו בתוך המשחק על ידי המפתחים ("Cheat codes"), וכאלה המשתמשים בתוכנה חיצונית על מנת להשפיע על נתוני המשחק ("Trainers").

## צ'יטים נפוצים
למרות שההיצע הרחב של המשחקים מאפשר צ'יטים כמעט מכל סוג הניתן להעלות על הדעת, קיימים כמה סוגים רווחים: במשחקי מחשב מבוססי פלטפורמה או ירי בגוף ראשון נפוצים צ'יטים המאפשרים אי-פגיעות (God-Mode), אי-נראות על ידי האויבים, מעבר דרך קירות, וציוד בלתי מוגבל. במשחקי מחשב שעיקרם ניהול או אסטרטגיה בדרך כלל יאפשרו צ'יטים להשיג משאבים ולחזק את היחידות שעומדות לרשות השחקן. במשחקי מחשב רבים קיימות גם "ביצי פסחא", שמטרתן לגוון את סביבת המשחק אך בדרך כלל לא יקדמו את השחקן ולכן אינן נחשבות כצ'יט.

## היחס לצ'יטים
למרות שצ'יטים מעניקים לשחקן אפשרות לסטות מצורת המשחק הרגילה, במשחקי המחשב ליחיד (Single Player) הם נחשבים בדרך כלל כאמצעי לגיטימי, ויותר מכך - ברבים מהם הטמינו המפתחים עצמם צ'יטים, שהמידע על אופן הפעלתם עובר מפה לאוזן, במגזינים העוסקים במשחקי מחשב, וכדומה. הסיבה לגישה זו היא שהיתרון מושג עבור השחקן כנגד המחשב, וממילא מטרת המשחק היא הנאתו של השחקן, שלמעשה משנה את עיצוב המשחק להנאתו הפרטית. מנגד, כאשר מדובר במשחקים מרובי משתתפים, בייחוד משחקי רשת, נחשבים הצ'יטים ועזרי המשחק הלא חוקיים למיניהם לדבר פסול ואסור מכיוון שהם מעניקים יתרון בלתי־הוגן לשחקנים מסוימים על פניהם של אחרים. ברוב משחקי הרשת, עשוי חשבונו של שחקן שנחשד בשימוש בצ'יטים להיחסם. כמו כן על משחקי רשת רבים, בעיקר משחקי תפקידים און ליין, ישנן מערכות הגנה במשחק שנועדו למנוע שימוש בעזרים לא חוקיים. הנפוצות ביניהם כוללות את PunkBuster, Valve Anti-Cheat ו-nProtect GameGuard.

## סוגים עיקריים
* צ'יטים מובנים - צ'יטים שהוטמנו בקוד המשחק על ידי מפתחיו. לרוב מופעלים על ידי תיבת פקודות (שמשמשת בהרבה משחקים לא רק להזנת צ'יטים).
* שינויים בקוד המשחק - מתאפשרים במשחקי קוד פתוח, וכן התאפשרו בכמה מהמשחקים שפעלו על ראשוני המחשבים האישיים.
* שימוש בתוכנה חיצונית (טריינר; באנגלית: Trainer) - תוכנה המופעלת לפני, או יחד עם הפעלת המשחק, ומשפיעה על תוצאות המשחק.
* שימוש בעורכים המסוגלים לשנות נתונים של משחק שנשמר.

## ראו גם
* מוד (משחקי מחשב)
## קישורים חיצוניים

קטגוריה:תרבות משחקי הווידאו
קטגוריה:תרמיות
שמעון וילנאי

**שמעון וילנאי** (נולד ב-4 באוגוסט 1945) הוא כתב קול ישראל בגמלאות. עסק בעיקר בענייני חקלאות ותעשייה. עד מאי 2024 היה עורך ראשי של "יבול שיא".

## קורות חייו
וילנאי נולד וגדל בתל אביב בשם שמעון וילנצ'יק. בעבר היה כתב בעיתון "חדשות הספורט". ב"קול ישראל" היה כתב בתחומים שונים, ובהם כתב לענייני משטרה בגוש דן, לענייני חקלאות במשך 17 שנים, וכתב לענייני תאונות דרכים.

כיהן כיו"ר ועד העיתונאים של קול ישראל בתל אביב, וכחבר הנהלת אגודת העיתונאים בתל אביב. ב-2012 זכה בפרס מנכ"ל רשות השידור על שם אילן רועה.

וילנאי נשוי ואב לשלושה. בתו היא העיתונאית והמגישה אורלי וילנאי.

ביולי 2012 פרש וילנאי לגמלאות.

## קישורים חיצוניים
* וילנאי שמעון וילנאי חוגג 60, באתר "התאחדות חקלאי ישראל"
* 
* 

## הערות שוליים

קטגוריה:סגל חדשות הספורט
קטגוריה:סגל קול ישראל
קטגוריה:זוכי הפרס להצטיינות עיתונאית ע"ש אילן רועה
קטגוריה:עיתונאי ספורט ישראלים
קטגוריה:ישראלים שנולדו ב-1945